בקשת תכנון מס' 61448

# תשובה למכתב מתאריך ה 18 ביוני 2018

##  חדשנות

העיצובים המצוטטים, למעט העיצובים המוקפים בעיגולים צהובים בשרטוטים המצורפים לשם השוואה, שונים מהעיצוב המוצע בבקשה מבחינת הצורה הכוללת, ולכן אינם זהים לעיצוב המוצע בבקשה.

מצד שני, העיצובים המוקפים בצהוב (עיצובים 1 עד 4) חולקים צורה כללית משותפת עם העיצוב המוצע בבקשה. לכן, השוואה בין העיצוב המוצע בבקשה לבין העיצובים המוקפים בצהוב, והערכת המאפיינים המשותפים להם וההבדלים ביניהם, חושפים את הנקודות הבאות:

### השוואה בין העיצוב המוצע בבקשה לבין עיצובים 1 עד 4

#### מאפיינים משותפים

במבט כללי, המשותף לעיצוב המוצע בבקשה ולעיצובים 1 עד 4 הוא צורה המקורבת למנסרה משולשת.

#### הערכת המאפיינים המשותפים

כמתואר במסמך 1 המצורף, עיצוב אבני שיוף/ליטוש/השחזה בצורת מנסרה משולשת הוא נפוץ, ולכן המאפיינים המשותפים של העיצובים הם בעלי השלכה ויזואלית מועטה ואינם תופסים תשומת-לב.

####  (2) הבדלים

#### (1-2-1) הבדלים בין העיצוב המוצע בבקשה לבין עיצובים 1 עד 4

* משטחים היקפיים. בעיצוב המוצע בבקשה צורת המשטחים ההיקפיים מעוצבת בקירוב כמקביליות במבט מהצד, לעומת עיצובים 1 עד 4 בהם צורת המשטחים ההיקפיים מעוצבת בקירוב כמרובעים וריבועים במבט מהצד.
* צללית: לעיצוב המוצע בבקשה יש צללית מעוקלת עם עיוותים, לעומת עיצובים 1 עד 4 להם צלליות בעלות קוים ישרים, עם שיעורים (פרופורציות) קבועים.
* פינות: בעיצוב המוצע בבקשה יש פינות בהן המשטחים המשולשים-בקירוב והמשטחים ההיקפיים נפגשים, והזויות בשלוש הפינות קטנות במשטחים ההיקפיים ויוצרות משטחים מקומרים בעלי קוטר גדול יותר. לעומת זאת, בעיצובים 1 עד 4 יש פינות בעלות זויות חדות בהן המשטחים המשולשים-בקירוב והמשטחים ההיקפיים נפגשים, יוצרים משטחים מקושתים בעלי קוטר קטן בשלוש הפינות של המשטחים ההיקפיים.

####  (2-1-2) הערכת ההבדלים בין העיצוב המוצע בבקשה לבין עיצובים 1 עד 4

העיצוב המוצע בבקשה ועיצובים 1 עד 4 נבדלים מבחינת הצורה של המשטחים ההיקפיים במבט מהצד. כלומר, העיצובים שונים מבחינת המבנה הבסיסי.

בנוסף, הבדלים אלו מבחינת הצלליות והפינות בין העיצוב המוצע בבקשה לבין עיצובים 1 עד 4, מובילים להבדלים מוחלטים מבחינת הרושם. כלומר, הצללית המעוקלת בעלת העיוותים והפינות בעלות הזויות הקטנות של העיצוב המוצע בבקשה יוצרות רושם לא-יציב ומעוגל. לעומת זאת, הצללית בעלת הקוים הישרים והשיעורים הקבועים, הפינות החדות וההווצרות של משטח מקושת, עם פינות בעלות קוטר קטן של עיצובים 1 עד 4 יוצרים רושם של יציבות וחדות.

####  (1-2-2) ההבדלים בין העיצוב המוצע בבקשה לבין עיצוב 2

* משטחים משולשים בקירוב: המשטחים המשולשים בקירוב של העיצוב המוצע בבקשה מעוצבים כמשולשים שווי צלעות. לעמות זאת, המשטחים המשולשים בקירוב של עיצוב 2 הם בצורת משולש שווה-שוקיים.
* צללית: לעיצוב המוצע בבקשה יש צללית מעוקלת עם עיוותים, כאשר לעיצוב 2 יש צללית בעלת קוים ישרים ושיעורים קבועים.
* פינות: לעיצוב המוצע בבקשה יש פינות בהן המשטחים המשולשים בקירוב והמשטחים ההיקפיים נפגשים, והזויות של שלוש הפינות קטנות במשטחים ההיקפיים ליצירת משטחים מקושתים בעלי קטרים גדול. בניגוד, לעיצוב 2 (במקור 4) יש פינות בהן המשטחים המשולשים בקירוב והמשטחים ההיקפיים נפגשים, והזויות של שלוש הפינות קטנות במשטחים ההיקפיים ליצירת משטחים מקושתים בעלי קטרים קטנים.

#### (2-2-2) הערכת ההבדלים בין העיצוב המוצע בבקשה לבין עיצוב 2

העיצוב המוצע בבקשה ועיצוב 2 יוצרים רושם שונה לחלוטין זה מזה. כלומר, הצללית המעוקלת בעלת העיוותים והפינות בעלות הזויות הקטנות של העיצוב המוצע בבקשה יוצרים רושם לא-יציב ומעוגל. מכיוון שהמשטחים המשולשים בקירוב של העיצוב המוצע בבקשה נוצרים כמשולש שווה-צלעות, הרושם המעוגל מודגש עוד יותר.

מצד שני, הצללית בעלת הקווים הישרים והשיעורים הקבועים, הפינות החדות והווצרות משטח מקושת בעל פינות קטנות-קוטר של עיצוב 2 יוצרים רושם יציב וחד. מכיוון שהמשטחים המשולשים בקירוב של עיצוב 2 מעוצבים כמשולשים שווי-שוקיים, הרושם החד מודגש עוד יותר.

ההיבטים של המשטחים ההיקפיים של עיצוב 2 במבט מהצד אינם ברורים מהצילומים. אפילו לו היו המשטחים ההיקפיים של עיצוב 2 בקירוב מקביליים במבט מהצד, כמו בעיצוה המוצע בבקשה, הופעה משותפת זו תואפל על-ידי ההבדל ברושם הנוצר מההבדל הקשור להיבטים של המשטחים המשולשים בקירוב, הצלליות והפינות.

####  (2-3-1) הבדלים בין העיצוב המוצע בבקשה לבין עיצוב 3

* צללית: לעיצוב המוצע בבקשה יש צללית מעוקלת עם עיוותים, אך לעיצוב 3 יש צללית בעלת קוים ישרים ושיעורים קבועים.
* פינות: בעיצוב המוצע בבקשה יש פינות בהן המשטחים המשולשים בקירוב והמשטחים ההיקפיים נפגשים, והזויות בשלוש הפינות קטנות במשטחים ההיקפיים ליצירת משטחים מקושתים בעלי קטרים גדולים. לעומת זאת, לעיצוב 3 פינות חדות בהן המשטחים המשולשים בקירוב והמשטחים ההיקפיים נפגשים, ונוצרים משטחים מקושתים בעלי קטרים קטנים בשלוש הפינות של המשטחים ההיקפיים.

#### (2-3-2) הערכת ההבדלים בין העיצוב המוצע בבקשה לבין עיצוב 3

העיצוב המוצע בבקשה ועצוב 3 יוצרים רושמים שונים לחלוטין זה מזה. כלומר, הצללית המעוקלת עם העיוותים והפינות בעלות הזויות הקטנות של העיצוב המוצע בבקשה יוצרים רושם לא-יציב ומעוגל. מצד שני, הצללית בעלת הקווים הישרים והשיעורים הקבועים, הפינות החדות וההווצרות של משטחים מקושתים בעלי פינות קטנות-קוטר של עיצוב 3 יוצרים רושם יציב וחד.

#### (3) מסקנות

העיצוב המוצע בבקשה ועיצובים 1 עד 4 חולקים מבנה כללי משותף. אבל, מבנה כללי זה הוא נפוץ לסוג זה של פריטים, ולכן בעל השפעה ויזואלית נמוכה.

לעומת זאת, העיצוב המוצע בבקשה ועיצובים 1 עד 4 שונים מאוד מבחינת החלקים המגדירים את הטון הצורני של מההיבטים של צלליות ופינות. זה מבטיח שהעיצובים יוצרים רשמים שונים לחלוטין.

כתוצאה מכך, ההבדלים בין העיצוב המוצע בבקשה לבין עיצובים 1 עד 4 עולים על המאפיינים המשותפים, ומכיוון שהנראות האסתטית של העיצובים כמכלול שונה, העיצובים שונים זה מזה.

על כן, החדשנות של העיצוב המוצע בבקשה לא יכולה להשלל על-ידי עיצובים 1 עד 4 ושאר העיצובים המצוטטים.

## מקוריות

כפי שמוצג במסמך 1, צורת המנסרה המשולשת בקירוב היא נפוצה לסוג זה של עצמים לאור הידע הקודם.

עיצובים לסוג זה של עצמים נוטים לחלוק מבנה כללי משותף, ועיצוב חדש יווצר על-ידי הוספת עידון או שינוי של פרטים. במקרה זה של העיצוב המוצע בבקשה, למבנה מאפיינים יצירתיים של צללית המעוותת באופן מתעקל, והזויות של הפינות קטנות כדי ליצור משטח מקושת בעל קוטר גדול. מבנה זה הוא ייחודי לעיצוב המוצע בבקשה ואינו קיים באף אחד מהעיצובים המצוטטים. על כן, המקוריות של העיצוב המוצע בבקשה אינה יכולה להשלל על-ידי העיצובים המצוטטים.